Hitamet í Markarfljóti

Núna kl. 6 í morgun var vatnshiti við Markarfljótsbrú kominn í 17,02 stig, sem er örugglega met. Hitaferli má sjá hér á vef Veðurstofunnar. Þetta heita vatn er bein afleiðing af hraunrennsli undir Gígjökli og jökulbráðnun. Heita vatnið kemur einnig fram á vatnsmælinum í Markarfljóti við Þórólfsfell. Ekkert skyggni er nú fyrir vefmyndavélarnar sem stefna á Eyjafjallajökul, svo óvíst er hvort hraun er komið fram á aurana fyrir neðan Gígjökul.

Fyrri ummæli:
Getur verið að hitaferillinn sem þú vísar í með link hér að ofan sé á læstu svæði?

Annars er mjög spennandi að fylgjast með þessu gosi, sérstaklega með aðstoð fróðleikssíðu eins og þinni.

Takk fyrir þetta!

Ummæli:
Það má ef til viil spara sólarlandaferðirnar í bili. Fara í volgt jökulvatnið frekar en busla í suðrænum sjónum.

Má ekki búast við að hraunið geri rás í Gígjökulinn?

Verkefni: Lyndi
Merking: Hlutlaust